ДIа мел кхаьчначохь олуш дерг цхьаъ хилла цуьнан: Со ПОЭТ ву. Суна хаьара суо мацца а хьекъалечу адамаша къобалвийр вуй. Схьахьажал массо а хIоккхуза. ХIара кехат соьга яздинарг вайн республикехь нохчийн маттахь арадолуш долу «Ленинан некъ» цIе йолу коьрта газета ду шуна. Цу газетехь йолчу кехатийн отделан заведующис боху со шайн кхеташонехь шаьш ПОЭТ лерина. Цхьа со ца везачо ала там бу цу дашна хьалха «ледара» боху дош ма ду, аьлла. Хилча хIун ду и дош цигахь? Иза а суна баа санна дукхабезачу нохчийн меттан хаза дош ду-кха! Нохчийн меттан цхьа а дош а дац ледара! Цул совнаха, гIуллакхаш а ма ца хуьлу дерриш а дика. ХIетте а, уьш гIуллакхаш долчуьра дIа ма ца довлу! Cуна коьрта хеташ дерг суо ПОЭТ хилар ду! Со сайн Iалашоне дIакхаьчна! Сийна цIе ялахьара хIокху дуьненах-м хIинцачул тIаьхьа!.